«А.Нұрманов атындағы жалпы білім беретін мектебі»КММ

18.12–24.12.2024 ж. аралығында өткізілген жаратылыстану-математика пәндер бірлестігі апталығының анықтамасы

**Өткізілген апталық туралы**
**Уақыты:** 18.12.2024 – 24.12.2024
**Апталық тақырыбы:** *«Жүйелі қызмет негізінде сабаққа заманауи көзқарас»*
**Мақсаты:** Жаратылыстану-математика пәндерінде және сыныптан тыс шараларда заманауи талаптарға сай тәсілдерді қолдана отырып, оқушылардың білім алуға қызығушылығын арттыру, ой-өрісі мен таным белсенділіктерін жан-жақты жетілдіру, білім сапасын жақсарту.

Апталық барысында төмендегі іс-шаралар ұйымдастырылып, сәтті өткізілді:

**1. Апталықтың ашылуы:
18.12.2024 ж., сағат 14:15-14:25**
Өтетін орны: Акт залы **Мақсаты:** Апталықтың мазмұнын таныстырып, оқушылардың пәнге қызығушылығын арттыру, алдағы іс-шаралармен таныстыру, оқу мен тәрбие үрдісінде заманауи әдіс-тәсілдерді насихаттау. **Іс-шара барысы:**
Апталық салтанатты түрде ашылып, кіріспе сөз пән бірлестігі жетекшілері мен мектеп әкімшілігі тарапынан айтылды. Апталықтың тақырыбы, мақсаты мен жоспары таныстырылып, оқушыларды белсенділік танытуға, шығармашылықпен жұмыс істеуге шақырды.Ашылу барысында пән мұғалімдері алдағы күндері өткізілетін ашық сабақтар, сыныптан тыс шаралар, зияткерлік ойындар мен байқаулар жөнінде қысқаша мағлұмат берді. Сонымен қатар, дарынды оқушылардың алдыңғы жетістіктері атап өтіліп, мотивациялық бағыттағы көрме, слайдтар көрсетілді.

**Жауаптылар:** Пән мұғалімдері
*Апталық салтанатты түрде ашылып, мақсат-міндеттері таныстырылды.*

**2. «Ақылды үзіліс» – зияткерлік шаралар
19.12 – 24.12.2024 ж.**
**Өтетін орны:** Акт залы
**Қамтылған сыныптар:** 1–11 сыныптар
**Мақсаты:** Үзіліс уақытын тиімді өткізу арқылы оқушылардың зияткерлік ой-өрісін дамыту, ойлау дағдыларын жетілдіру және пәнге қызығушылығын арттыру.
**Іс-шара мазмұны:**
Шара барысында үзіліс уақытында оқушыларға пәндік бағыттағы қызықты тапсырмалар, логикалық сұрақтар, математикалық жұмбақтар, ребустар және шағын викториналар ұсынылды. Әсіресе бастауыш және орта буын оқушылары белсенділік танытып, әр үзілісте өз білімін тексеріп, жаңа ақпарат алды.Мұғалімдер оқушылардың жас ерекшеліктеріне сай тапсырмаларды таңдап, топпен, жұппен немесе жеке жұмыс түрлерін ұйымдастырды. Көңілді әрі танымдық мазмұндағы ойындар оқушылардың белсенділігі мен пәнге деген ынтасын арттырды.
**Нәтиже:**
«Ақылды үзіліс» жобасы өз мақсатына жетті. Үзілістер оқушылар үшін қызықты әрі мазмұнды өтті. Танымдық белсенділік пен логикалық ойлау деңгейінің дамуына оң әсерін тигізді. Оқушылар үзілістерді тек демалыс уақыты ретінде емес, жаңа білім алуға мүмкіндік ретінде қабылдады.
**Жауаптылар:** Пән мұғалімдері
*Үзіліс уақыттарында логикалық тапсырмалар, танымдық ойындар ұйымдастырылды. Оқушылар белсенділік танытып үзілістерін тиімді пайдаланды..*
**3. Ашық сабақтар:**

|  |  |  |  |  |
| --- | --- | --- | --- | --- |
| **Сабақ тақырыбы** | **Сынып** | **Уақыты** | **Өтетін орны** | **Мұғалім** |
| Арифметикалық және геометриялық прогрессиялар | 9 | 19.12.24, 10:25–11:05 | Пән кабинеті | Сапаров У.О |
| Адам денесіндегі қан мен басқа сұйықтықтарды жасанды тазарту | 10жмб | 19.12.24, 12:05–12:45 | Пән кабинеті | Даулетова А.М |

*Сабақтарда цифрлық ресурстар мен сараланған әдістер тиімді қолданылды. Мұғалімдер тәжірибе алмасты.***4. Сыныптан тыс шаралар:
«Жас математик» мектепішілік олимпиада**
**18.12.2024, 14:30–15:30, 4–8 сыныптар
Мақсаты:** Оқушылардың математикалық қабілеттерін анықтау, логикалық ойлауын дамыту, пәнге деген қызығушылығын арттыру және дарынды оқушыларды анықтау.
**Іс-шара барысы:**
Олимпиадаға 4–8 сыныптар аралығындағы оқушылар қатысып, жас ерекшеліктеріне сай әзірленген математикалық тапсырмаларды орындады. Есептер логикалық, алгоритмдік және қолданбалы сипатта болды. Шара барысында оқушылардың өз бетімен ойлау, шешім қабылдау дағдылары бағаланды.
Әр сынып деңгейіне қарай жеке тапсырмалар беріліп, қатысушыларға әділ бағалау жүргізілді. Олимпиаданы ұйымдастыру мен өткізу барысында жауапты мұғалімдер оқушыларға бағыт-бағдар беріп, тәртіп пен әділдік қағидаларын сақтады.
**Нәтиже:**
Олимпиада сәтті өтті. Оқушылар белсенділік танытып, математикалық білім деңгейлерін көрсетті. Жоғары нәтиже көрсеткен оқушылар марапатталып, мектепішілік үздіктер анықталды. Іс-шара оқушылардың пәнге деген қызығушылығын арттыруда оң әсерін тигізді.
**Жауаптылар:** Сейденова Р.С, Кобжанова Н.Н, Сапаров У.О, Батырхан Д.Н

**Сурет салу сайысы (табиғат тақырыбында)**
**20.12.2024, 2–4 сыныптар** Оқушылардың табиғатқа деген сүйіспеншілігін арттыру, көркемдік қабілетін, шығармашылық ойлауын дамыту және эстетикалық талғамын жетілдіру. **Іс-шара барысы:**
Сайысқа 2–4 сыныптардан 10-ға жуық оқушы қатысты. Оқушылар табиғат құбылыстары, маусымдық көріністер, жануарлар мен өсімдіктер дүниесін бейнелеу арқылы өз ойларын еркін жеткізуге тырысты. Әр балаға шығармашылық еркіндік беріліп, түрлі-түсті қарындаштар мен бояу құралдарын қолдану ұсынылды.

Тақырып аясында балалардың экологиялық тәрбие, сұлулықты сезіну және табиғатты қорғау туралы көзқарастары суреттер арқылы байқалды. Жұмыстар әділқазылар алқасы тарапынан мазмұны, көркемдік сапасы және тақырыпқа сай болуына қарай бағаланды.
**Нәтиже:**
Сайыс жоғары деңгейде ұйымдастырылып, оқушылар белсенді қатысты. Шығармашылықпен көзге түскен оқушылар мақтау қағаздарымен марапатталды. Сайыс оқушылардың эстетикалық тәрбиесіне оң әсер етіп, шығармашылық қабілеттерін дамытуға ықпал етті.
**Жауапты**: Турганова Д.С
**«Табиғаттың құпиясы тұңғиық…» экологиялық үйірме сабағы**
**23.12.2024, 14:30–15:30, 3–5 сыныптар арасында** үйірме сабағы барысында оқушылар табиғат құбылыстары, жануарлар мен өсімдіктер әлемі туралы мәліметтермен танысты. Сабақ интерактивті түрде өтті – бейнебаян көрсетіліп, қызықты викториналық сұрақтар қойылды. Сонымен қатар, оқушылар табиғат тақырыбында сурет салып, өз ойларын ортаға салды. Топтық жұмыстар арқылы табиғатты қорғау жолдары ұсынылды.
**Нәтиже:**
Оқушылар белсенділік танытып, экологиялық сауаттылықтарын арттырды. Сабақ өз мақсатына жетіп, оқушылардың қоршаған ортаға деген танымын кеңейтіп, қызығушылығын оятты.
**Жауапты:** Хамитова А.А

**5. Жақсы тәжірибелер банкі – әдістемелік күн:
«Робототехника және жасанды интеллектіні мектепте оқыту»**
**23.12.2024ж
Мақсаты:** Мұғалімдер мен оқушылар арасында цифрлық технологияларды, робототехника мен жасанды интеллект элементтерін оқу үрдісінде тиімді пайдалану тәжірибесін қалыптастыру.
**Іс-шара барысы:**
Іс-шара әдістемелік күн аясында өткізілді. Турганова Д.С. және Батырхан Д.Н. оқушылар мен әріптестеріне робототехника құрылғыларымен жұмыс істеу жолдарын таныстырды. Арнайы бағдарламалар арқылы қарапайым кодтау, сенсорлар мен моторлардың қызметін көрсету, сондай-ақ жасанды интеллект элементтерімен таныстыру бойынша практикалық тапсырмалар ұйымдастырылды.Мұғалімдер қатысушыларға Micro:bit және Arduino платформалары негізінде шағын жобалар көрсетіп, білім беру үрдісіне енгізу жолдарын талқылады. Сонымен қатар, оқушылар өз жобаларын таныстырып, логикалық ойлау және шығармашылық қабілеттерін көрсетті.
**Нәтиже:**
Іс-шара жоғары деңгейде өтті. Қатысушылар жаңа білім мен тәжірибе алып,
робототехника мен жасанды интеллектіні бастауыш және жоғары сыныптарда қолдану мүмкіндіктерімен танысты. Цифрлық сауаттылықты арттыруға бағытталған шара өз мақсатына жетті. *Мұғалімдерге жаңа технологиялар мен цифрлық құралдарды оқу үрдісінде қолдану жолдары таныстырылып мектепішілік іс-тәжірибе таратты.*
**Жауаптылар:** Турганова Д.С, Батырхан Д.Н
 **Қорытынды:**Апталық аясында оқушылардың пәнге деген қызығушылығын арттыруға, шығармашылық және логикалық қабілеттерін дамытуға бағытталған әртүрлі мазмұндағы іс-шаралар сәтті өткізілді. Мұғалімдер мен оқушылар белсенді қатысып, сапалы нәтиже көрсетті.

 **Бірлестік жетекшісі: А.М.Даулетова
 Хаттама жасаушы: Кобжанова Н.Н**

Конец формы